จับตา! กลุ่มผู้ถือหุ้นใหญ่ VNG ทำดีล หลังพบบิ๊กล็อตมูลค่า 656.60 ลบ.
จับตา! กลุ่มผู้ถือหุ้นใหญ่ VNG ทำดีล หลังพบมีบิ๊กล็อตเช้านี้ มูลค่า 656.60 ลบ. 18 รายการ ปริมาณ 49 ล้านหุ้น ราคาเฉลี่ย 13.40 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น VNG ปิดตลาดเช้าอยู่ที่ 16.10 บ. บวก 0.30 บ. หรือ 1.90% มูลค่าซื้อขายที่ 837.18 ลบ.
13 ก.ค. 2559

ผู้สื่อข่าวรายงานว่า วันนี้ (13 ก.ค.) มีรายการสรุปซื้อขายกระดานรายใหญ่ (Big lot) ภาคเช้าของหุ้นบริษัท วนชัย กรุ๊ป จำกัด (มหาชน) หรือ VNG จำนวน 18 รายการ ปริมาณ 49,000,000 หุ้น มูลค่ารวม 656.60 ล้านบาท ราคาเฉลี่ย 13.40 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น VNG ปิดตลาดเช้าอยู่ที่ 16.10 บาท บวก 0.30 บาท หรือ 1.90% สูงสุดที่ 16.30 บาท ต่ำสุดที่ 15.40 บาท มูลค่าซื้อขายที่ 837.18 ล้านบาท
ทั้งนี้ แหล่งข่าวจาก VNG ระบุว่า รายการบิ๊กล็อตหุ้น VNG เช้านี้ จำนวน 49 ล้านหุ้นหรือคิดเป็น 3.127% ของทุนชำระแล้วที่มี 1,567.01 ล้านหุ้น มูลค่าที่ตราไว้หุ้นละ 1.00 บาท คาดว่าเป็นการทำรายการของกลุ่มผู้ถือหุ้นรายใหญ่ของบริษัทที่เป็นรายบุคคล โดยหากมีผู้บริหารของบริษัททำดีลด้วยก็คงจะต้องมีการแจ้งให้ทางก.ล.ต.ได้ทราบ ซึ่งจำนวนที่เกิดขึ้นดีลบิ๊กล็อตนี้ไม่ได้มาก จึงไม่น่ามีผลต่อการบริหารของบริษัทแต่อย่างใด
โครงส้รางผู้ถือหุ้นรายใหญ่อันดับ 1-5 ของ VNG 
ที่มา ตลท. (ภาพรวมข้อมูลผู้ถือหุ้น ณ วันที่ 25/03/2559)